पाएं अपने शहर की ताज़ा ख़बरें और फ्री ई-पेपरडाउनलोड करें
छीलरो प्राथमिक स्वास्थ्य केंद्र में पिछले 4 दिन से बंद 45 वर्ष से अधिक लोगों को वैक्सीन लगाने का कार्य गुरुवार 6 मई से पुन: शुरू किया जाएगा। प्राथमिक स्वास्थ्य केंद्र के एसएमओ डॉ अमित कुमार ने बताया कि पीएचसी में वैक्सीन के टीके आ गए हैं। स्वास्थ्य विभाग के निर्देश अनुसार ये टीके उन्हीं लोगों को लगाए जाएंगे, जिनकी उम्र 45 साल से अधिक है।
अभी इस पीएचसी में 18 साल से अधिक उम्र के नागरिकों को टीके लगाने शुरू नहीं हुए हैं। जब भी स्वास्थ्य विभाग व हरियाणा सरकार की ओर से वैक्सीन भेजकर आदेश दिए जाएंगे तभी 18 प्लस के युवाओं को भी टीके लगाने शुरू कर दिए जाएंगे। बता दें कि जिले में 18 प्लस के युवाओं को वैक्सीन लगाई जा रही है, लेकिन छीलरो पीएचसी में यह कार्य अभी शुरू नहीं किया गया है। साथ ही इस पीएचसी में पिछले 4 दिन से वैक्सीन नहीं आने के कारण 45 प्लस के लोगों को भी टीके नहीं लगाए जा रहे थे। इससे लोगों को निराश लौटना पड़ रहा था।
लोगों की इस पीड़ा व मांग को दैनिक भास्कर ने 5 मई के अंक में ‘’45 प्लस के लोगों को जिलेभर में सबसे अधिक टीके लगाने वाली छीलरो पीएचसी पर अभी तक शुरू नहीं हुआ 18 प्लस का वैक्सीनेशन शीर्षक से खबर प्रकाशित कर जिला प्रशासन व स्वास्थ विभाग को अवगत कराया था। इस पर तत्काल संज्ञान लेते हुए विभाग की ओर से पीएचसी पर वैक्सीन पहुंचा दी गई है। हालांकि 18 प्लस के लोगों को यहां वैक्सीन लगवाने के लिए अभी इंतजार ही करना होगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn